Innmat og leverpostei er gode jernkilder (hemjern). Bland leverpostei med hakket agurk eller sylteagurk og hakket karse. Bre på mykt brød eller knekkebrød. Blodpudding kan deles i mindre biter og brunes med flytende margarin i stekepannen sammen med litt strimlet løk og eple. Når alt er brunet og gjennomvarmt, kan det serveres med tyttebærsyltetøy og revet kål med syrlig dressing. Les mer om hva slags mat som inneholder jern her.